
Martfű Város Polgármesterétől
E L Ő T E R J E S ZT É S
az Energiahatékony Önkormányzatok Szövetségéhez való csatlakozásról
Tisztelt Képviselő- testület!

A Magyar Energiaklub támogatásával 2006. július 16-án megalakult az Energiahatékony Önkormányzatok Szövetsége (EHÖSZ), mint kiemelten közhasznú szervezet, a hatékony települési energiagazdálkodást elősegítő szakmai, önkormányzati együttműködés élénkítése céljából.

1. Az önkormányzatok részére a hatékony energiagazdálkodás kialakítására a hazai és

 nemzetközi források felkutatása;

2.  Az önkormányzati energiamenedzsment kialakításának segítése;
3. Innovatív kezdeményezések az állami döntések előkészítéséhez;
4.  Belső információs rendszer, adat és dokumentációs bázis kialakítása az energiahatékonysági módszerek kidolgozása céljából
5.  Tudományos tevékenység, kutatás;
6.  Nevelés és oktatás, képességfejlesztés, ismeretterjesztés, környezetvédelem;
7.  Az energiatudatos energiafelhasználás oktatásában való segítségnyújtás általános- és középiskolákban;
8.  Önkormányzati képviselők, tisztségviselők, közalkalmazottak továbbképzése és fórumok szervezése;
9.  Részvétel a jogalkotási és jogszabály előkészítési munkálataiban, önkormányzati érdekérvényesítés a törvények és rendeletek alkotásánál;
10. Hazai és nemzetközi pályázatokon való aktív részvétel a Szövetség céljainak eléréséhez szükséges források kiegészítésére;
11. Energetikai pályázatokon való részvétel, pályázatokban való segítségnyújtás, tanácsadói szerep;
12.  Kapcsolattartás különböző szintű és típusú állami, társadalmi és érdekképviseleti szervezetekkel, valamint külföldi önkormányzati szövetségekkel;
13. Az önkormányzatok nemzetközi kapcsolatainak elősegítése, a Szövetség önálló nemzetközi kapcsolatainak kiépítése;
14.  Személyre (önkormányzatra) szabott segítség a projektek beindításához;
15.  Kiadványok és oktatóanyagok megjelentetése;
A szövetség szolgáltatást kíván nyújtani a lakosság és az önkormányzatok részére energiahatékonysági problémáik megoldásában, tanáccsal szolgálnak többek között az energiatakarékos megoldások, a pályázatokon való részvétel, a megújuló energiák hasznosítása terén is. 
Martfű Város Önkormányzata elkészíttette 2012-ben a Fenntartható Energetikai Akciótervét, amely illeszkedik az EHÖSZ célkitűzéseihez és feladataihoz. 

Mindezek alapján javaslom a Tisztelt Képviselő testületnek, hogy Önkormányzatunk csatlakozzon az Energiahatékony Önkormányzatok Szövetségéhez.

Előterjesztésem mellékletét képezi a tagfelvételi kérelem és az EHÖSZ alapszabálya.
Kérem előterjesztésem megtárgyalását, s az alábbi határozati javaslat elfogadását.

Martfű, 2013. április 15.

                                                                                              Dr. Kiss Edit

Készítette: Stoica-Bodor Éva

Határozati javaslat:
Martfű Város Önkormányzata Képviselő-testülete
……/2013.(IV…) Ö. határozat
Az Energiahatékony Önkormányzatok Szövetségéhez való csatlakozásról

Martfű Város Önkormányzata Képviselő–testülete megtárgyalta az Energiahatékony Önkormányzatok Szövetségéhez való csatlakozásról szóló előterjesztést, és az alábbiak szerint döntött:
Martfű Város Önkormányzata csatlakozni kíván az Energiahatékony Önkormányzatok Szövetségéhez. A Képviselő testület megismerte és elfogadja az EHÖSZ Alapszabályát.
A Képviselő- testület felhatalmazza a polgármestert a tagfelvételi kérelem aláírására és benyújtására.
Erről értesülnek: 
1. Jász-Nagykun-Szolnok Megyei Kormányhivatal

2. Valamennyi képviselő helyben

